Diari Oficial de la Generalitat Valenciana


Sumari del DOGV 4879, del 09-11-2004 (2004/11084)

ORDRE de 21 d'octubre de 2004, de la Conselleria de Territori i Habitatge, per la qual es creen fitxers informatitzats amb dades de caràcter personal.
------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/10/21/(1)/dof/vci/html**

### Dades del document

Número de DOGV
:   4879

Data del DOGV
:   09-11-2004

Secció del DOGV
:   I. DISPOSICIONS GENERALS

Número del document
:   2004/11883


Data del document
:   21-10-2004

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * legislació
    * base de dades
    * dades personals
    * administració regional

ORDRE de 21 d'octubre de 2004, de la Conselleria de Territori i Habitatge, per la qual es creen fitxers informatitzats amb dades de caràcter personal. [2004/X11006]
  
La Llei orgànica 15/1999, de 13 de desembre, de Protecció de dades de caràcter personal, estableix en l'article 2 que aquesta s'aplicarà a les dades de caràcter personal registrades en suport físic, que les faça susceptibles de tractament i a tota modalitat d'ús posterior d'aquestes dades pels sectors públic i privat.
  
Així mateix, l'esmentada llei orgànica disposa en l'article 20 que la creació, modificació o supressió dels fitxers automatitzats de les administracions públiques només podrà fer-se per mitjà d'una disposició general publicada en el Boletín Oficial del Estado o en el diari oficial corresponent.
  
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina, en l'article 10 i següents, el procediment d'inscripció de fitxers informatitzats de dades personals creats o gestionats pels distints òrgans o entitats de la Generalitat Valenciana, com també la seua modificació i cancel·lació, i estableix que serà la conselleria competent per raó de la matèria la que aprove la disposició general de creació, modificació o cancel·lació del fitxer automatitzat.
  
Per tot el que antecedeix, segons el que estableix l'article 35 e) de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 juliol, del Govern Valencià,
  
ORDENE
  
Primer
  
Aquesta ordre té com a objecte la creació i regulació del fitxer de tractament de dades de caràcter personal de conformitat amb les especificacions que s'allisten en l'annex I, en compliment del que estableix l'article 20 de la Llei orgànica 15/1999, de 13 de desembre, de Protecció de dades de caràcter personal.
  
Segon
  
El titular de l'òrgan administratiu responsable del corresponent fitxer adoptarà les mesures de gestió i organització que calguen per a assegurar la confidencialitat, seguretat i integritat de les dades, com també les encaminades a fer efectives les garanties, obligacions i drets reconeguts en la Llei orgànica 15/1999, de 13 de desembre, de protecció de dades de caràcter personal (LOPD).
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 21 d'octubre 2004
  
El conseller de Territori i Habitatge,
  
RAFAEL BLASCO CASTANY
  
ANNEX I
  
ALTES
  
Institut Valencià d'Habitatge, SA (IVH, SA)
  
Denominació del fitxer: Administració del Patrimoni d'Habitatges de Promoció Pública de la Generalitat Valenciana.
  
a. Finalitat del fitxer i usos previstos per a aquest: gestió del patrimoni de promoció pública d'habitatge propietat de la Generalitat Valenciana, i procediments administratius associats.
  
b. Personal o col·lectius sobre els quals es pretenga obtenir dades de caràcter personal o que resulten obligats a subministrar-les: sol·licitants i adjudicataris d'habitatges de promoció pública de la Generalitat Valenciana.
  
c. Procediment de recollida de dades: el mateix interessat o representant legal, altres persones físiques distintes de l'afectat. Entrevistes/ formularis. Suport paper.
  
d. Estructura bàsica del fitxer i descripció dels tipus de dades incloses en aquest:
  
- Dades de caràcter identificatiu (DNI, nom, adreça, telèfon)
  
- Dades de caràcter personal (estat civil, dades família, edat)
  
- Dades econòmiques (ingressos, dades bancàries, dades econòmiques, de nòmina, hipoteques, subsidis).
  
e. Cessions de dades de caràcter personal i, si és el cas, les transferències de dades que es prevegen a països tercers: no es preveuen.
  
f. Òrgan de l'administració responsable del fitxer: IVH, SA.
  
g. Servei o centre directiu davant del qual es poden exercir els drets d'accés, de rectificació, cancel·lació i oposició: IVH, SA.
  
h. Mesures de seguretat: nivell mitjà.


Còpia Permalink ELI